Radiant

* Astra
* Fade
* Jett
* Neon
* Omen
* Phoenix
* Reyna
* Sage
* Skye
* Yoru
1/10
**Radiants** (เรเดียนท์) คือชื่อที่ใช้เรียกกลุ่มคนผู้มีพลังพิเศษเหนือธรรมชาติในเนื้อเรื่องของเกม *VALORANT*

## ประวัติ

ยังไม่มีการเปิดเผยแน่ชัดว่าเหล่า Radiant เกิดขึ้นมาได้อย่างไร รู้เพียงพวกเขาเริ่มปรากฏตัวขึ้นทั่วโลกหลังปรากฏการณ์ First Light พวกเขาได้รับพลังวิเศษเหนือธรรมชาติต่างๆ นาๆ เกินกว่าจะนับได้ แต่ส่วนใหญ่สามารถใช้พลังได้เพียงแค่ส่วนนึงเท่านั้น และ Radiant ที่มีพรสวรรค์และขีดจำกัดความสามารถสูงอาจได้ถูกรับเลือกเป็นเอเจนท์โดยองค์กร VALORANT Protocol

## เอเจนท์ที่เป็น Radiant

###  Astra

พลังของ Astra คือพลังแห่งดวงดาวและจักรวาล เธอสามารถเข้าฌานเพื่อควบคุมดวงดาวและปรับเปลี่ยนมันเป็นรูปแบบต่างๆ ทั้งแรงโน้มถ่วง ทั้งคลื่นกระแทก Smoke และกำแพงจักรวาล

###  Fade

พลังของ Fade คือพลังแห่งฝันร้ายและความกลัว เธอสามารถสร้างตัวตนแห่งฝันร้ายและปล่อยคลื่นความกลัวขึ้นมาเพื่อหลอกหลอนศัตรูให้เกิดความหวาดระแวง แต่พลังเหล่านี้เป็นพลังที่อันตรายและบางครั้ง Fade ก็ควบคุมมันได้ไม่หมด

###  Jett

พลังของ Jett คือการควบคุมสายลม เธอสามารถพุ่งหรือกระโดดด้วยความเร็วสูง และสร้าง Smoke แห่งสายลมเพื่อบดบังการมองเห็นของศัตรู รวมถึงสามารถพัดพาตนเองและสิ่งของเล็กๆ อย่างมีดบินให้ลอยบนอากาศได้ และมีครั้งหนึ่งที่เธอควบคุมพลังตัวเองไม่ได้จนเผลอสร้างพายุเฮอริเคนขึ้นมา

###  Neon

พลังของ Neon คือพลังไฟฟ้าที่ไหลเวียนอยู่ในร่างกายเธอ เธอสามารถใช้ไฟฟ้าในร่างกายเพื่อเพิ่มความเร็วและความคล่องตัวให้ตัวเอง หรือปล่อยไฟฟ้าเป็นกำแพงแนวยาวหรือปล่อยไปช็อตเพื่อให้ศัตรูมึนงง แต่เนื่องจากพลังของเธอเพิ่งตื่นได้ไม่นานเลยยังควบคุมพลังอันมหาศาลทั้งหมดไม่ได้ จึงต้องมีเครื่องควบคุมประจุเพื่อจำกัดจำนวนกระแสไฟที่ปล่อยออกมา

###  Omen

พลังของ Omen คือพลังแห่งความมืด เขาสามารถสร้าง Smoke ความมืดและปล่อยความมืดเพื่อทำให้ศัตรูหวาดระแวง และสามารถเทเลพอร์ตตัวเองไปที่ไหนก็ได้ อย่างไรก็ตามพลัง Radiant ของเขาไม่ได้มาแบบธรรมดาเหมือนคนอื่นๆ เขาสูญเสียความทรงจำและมีร่างกายที่ไม่เสถียร ซึ่งดูเหมือนจะเกี่ยวข้องกับปรากฏการณ์ First Light โดยตรง

###  Phoenix

พลังของ Phoenix คือพลังเปลวไฟที่เขาสามารถควบคุมได้ เขาสามารถเปลี่ยนไฟของตัวเองให้เป็นกำแพงไฟ ระเบิดแสง และบอลเพลิง นอกจากนี้เขาสามารถใช้เปลวไฟของตัวเองในการฟื้นฟูบาดแผล ความสามารถไม้ตายของ Phoenix คือพลังในการเกิดใหม่ โดยร่างกายและดวงตาของเขาจะส่องแสงเป็นสีส้ม เมื่อเขาถูกฆ่า ร่างกายของเขาจะถูกสร้างขึ้นใหม่บนจุดที่เขาใช้พลัง ราวกับนกฟีนิกซ์ที่คืนชีพจากเถ้าถ่าน

###  Reyna

พลังของ Reyna คือพลังในการสูบกลืนชีวิต เธอสามารถเอาพลังชีวิตของคนที่เธอฆ่ามาเสริมพลังให้กับตัวเอง ทั้งการรักษาและการแปรสภาพร่างกายให้อยู่ในร่างที่จับต้องไม่ได้ และยังสามารถสร้างดวงตาที่ใครก็ตามที่มองจะตกอยู่ใน Blind นอกจากนี้เธอยังสามารถปลดปล่อยพลังทั้งหมดซึ่งทำให้ตัวเองอยู่ในสถานะบ้าคลั่งและแข็งแกร่งขึ้นอย่างมาก และยังหายตัวได้ด้วย

###  Sage

พลังของ Sage คือพลังแห่งน้ำแข็งและชีวิต เธอสามารถแปรสภาพลูกแก้ว Radianite ให้กลายเป็นพื้นน้ำแข็งหรือกำแพงน้ำแข็ง และมีความสามารถในการรักษาและชุบชีวิตผู้คนขึ้นมาจากความตายได้

###  Skye

พลังของ Skye คือพลังของธรรมชาติ เธอสามารถมอบชีวิตให้ไม้แกะสลักรูปสัตว์ของเธอและควบคุมมันได้ นอกจากนี้ยังสามารถใช้พลังรักษาพันธมิตรและอัญเชิญ Seekers

###  Yoru

พลังของ Yoru คือพลังแห่งมิติ เขาสามารถแหวกมิติเพื่อเทเลพอร์ตเขาไปตรงไหนก็ได้ และใช้ความบิดเบี้ยวของมิติเพื่อสร้างร่างปลอมหรือลูกบอลแฟลชก็ได้เช่นกัน นอกจากนี้เมื่อเขาใส่หน้ากากเขาสามารถเข้าไปอยู่ในมิติที่ซ้อนทับได้อย่างอิสระราวกับหายตัวอยู่

## สงครามมนุษย์-Radiants

สงครามระหว่างมนุษย์และ Radiants เกิดขึ้นในโลกอนาคตคู่ขนานที่ KAY/O จากมา ยังไม่เป็นที่ทราบแน่ชัดเกี่ยวกับชนวนเหตุและบทสรุปของสงคราม รู้แต่เพียงแค่ว่า Reyna ได้เป็นแกนนำของฝ่าย Radiant และ KAY/O เคยสู้รบเคียงบ่าเคียงไหล่กับเอเจนท์มนุษย์อย่าง Brimstone, Sova รวมถึงเอเจนท์ Radiant หลายคนเลือกที่จะอยู่ฝ่ายตรงข้ามกับเขาและปลดปล่อยพลังของตนเองออกมาอย่างเต็มที่ เช่น Astra, Sage, Skye ซึ่งมีความเป็นไปได้ว่าพวกเขาเหล่าๆ นี้เสียชีวิตไปในสงครามกันหมดแล้ว

## คำจำกัดความ

บุคคลที่ถูกเรียกว่า Radiant นั้น ส่วนใหญ่จะเป็นผู้ที่เกิดการเปลี่ยนแปลงหลัง First Light แต่ก็มีบางคนที่เกิดขึ้นในช่วงเวลานอกเหนือจากนั้น อย่าง Omen ที่ยังไม่ทราบว่าทำไมการเปลี่ยนแปลงของเขาถึงไม่เป็นปกติเหมือนคนอื่น ทั้งสูญเสียความทรงจำ ร่างกายไม่เสถียร และผู้ถือครองวัตถุโบราณอย่าง Yoru, Astra และ Harbor ซึ่งพลังของสิ่งประดิษฐ์อายุมากกว่า 100 ปีที่มีส่วนประกอบของ Radianite ซึ่งมอบพลังเหนือธรรมชาตินั้นขัดแย้งกับข้อมูลที่มีโดยสิ้นเชิง นี่อาจครอบคลุมไปถึง Gekko ที่มีความเกี่ยวข้องกับสิ่งมีชีวิต Redivore ที่อยู่เหนือกฏเกณฑ์ของธรรมชาติ ดังนั้นเราจึงอาจสามารถพูดได้ว่า พวกเขาเหล่านี้ยังไม่สามารถจำแนกได้จัดเจนว่าเป็นเผ่าพันธุ์ใดกันแน่